- Сённяшняе мерапрыемства – гэта мае першыя спаборніцтвы. Я маю на ўвазе, не па каратэ, а наогул першыя ў жыцці. Таму я вельмі моцна хвалявалася. Само мерапрыемства, атмасфера ў зале мне дужа спадабалася, усё было надзвычай файна. Што да майго выступлення, то я лічу, што выступіла кепска, падвяла каманду. Хаця, можа, ад мяне, як ад жоўтага пояса, ніхто не чакаў асаблівых вынікаў. У любым выпадку, калі нават ты не заняў ніякага месца, ты атрымаў пэўны жыццёвы вопыт. Гэта таксама вынік.